જયંતી ઠાકોરે આરંભમાં એક વાક્ય લખ્યું છે: ઓલ મેન આર બોર્ન ફ્રી (બધા જ મનુષ્યો સ્વતંત્ર જન્મ્યા છે)! નરેન્દ્ર મોદીએ એક હિંદી ઉચ્ચારણ મૂક્યું છે: इतिहास गवाह है राज महलों और संसदो ने इतिहास नहीं बनाया है... संसर पर दस्तक देने वालों ने संसद भी बनाया है, इतिहास भी बनाया है ! 1942ના વિન્ટેજ વિપ્લવી જયંતી ઠાકોર, એમનું પુસ્તક અર્પણ કરે છે: સપ્રેમ અર્પણ ભારત માતાના અને ગુજરાતના નામી અનામી શહીદો વીરવીરાંગનાઓ સહકાર્યકરોને...! અને નરેન્દ્ર મોદી 1975ના એ અંધારયુગમાં માત્ર 26 વર્ષના હતા અને આ એમનું પ્રથમ સાહિત્યિક સર્જન છે, એમણે અર્પણ કર્યું છે...જેમના જીવનવ્યવહારે જીવનમૂલ્યોના જતન કાજે જીવવાનું, ઝઝૂમવાનું, જોમ અર્પ્યું - સ્વ. વસંતભાઈ ગજેન્દ્ર ગડકરને...! દ્વિતીય વિશ્વયુદ્ધ દરમિયાન જનરલ મેક આર્થરના સૈનિકો વિષે કહેવાતું હતું એ વાક્ય આ બંને ગુજરાતી વિપ્લવીઓ માટે બેરોકટોક વાપરી શકાય: અસામાન્ય શૌર્ય એ સામાન્ય ગુણ હતો...